Úradný vestník L 240 , 07/09/2002 S. 0065 - 0066



Rozhodnutie Komisie z 5. septembra 2002 ustanovujúce opatrenia pre porovnávacie skúšky a testy spoločenstva na množiteľskom a sadbovom materiále ovocných drevín podľa smernice 92/34/EHS (oznámené pod číslom dokumentu C(2002) 3302) (Text s významom pre EHP) (2002/745/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/34/EHS z 28. apríla 1992 o uvádzaní množiteľského materiálu ovocných drevín a ovocných drevín určených na výrobu ovocia do obehu [1], naposledy zmenenú a doplnenú rozhodnutím Komisie 2002/112/ES [2], najmä na jej článok 20 ods. 2 a 4, keďže: (1) Smernica 92/34/EHS stanovuje opatrenia, ktoré má Komisia uskutočniť pri porovnávacích skúškach a testoch spoločenstva na množiteľskom a sadbovom materiále. (2) Je potrebné zabezpečiť dostatočnú reprezentatívnosť vzoriek určených na skúšky a testy, aspoň u určených vybraných rastlín. (3) Členské štáty by mali participovať na skúškach a testoch spoločenstva s cieľom dospieť k správnym záverom, pokiaľ je množiteľský a sadbový materiál Prunus domestica obvykle reprodukovaný a uvádzaný do obehu na ich území. (4) Porovnávacie skúšky a testy spoločenstva by mali byť realizované v období od roku 2003 do roku 2007 na množiteľskom a sadbovom materiále zo zberu v roku 2002, podrobnosti týchto skúšok a testov je tiež potrebné stanoviť. (5) Porovnávacie skúšky a testy spoločenstva, ktoré trvajú viac ako jeden rok, majú byť schválené Komisiou bez ďalšieho oznámenia Stálemu výboru pre druhy a rody ovocných drevín a ich množiteľského materiálu, za predpokladu že nevyhnutné prostriedky sú dostupné. (6) Opatrenia uvedené v tomto rozhodnutí sú v súlade so stanoviskom Stáleho výboru pre druhy a rody ovocných drevín a ich množiteľského materiálu. ROZHODLA TAKTO: Článok 1 Porovnávacie skúšky a testy spoločenstva na množiteľskom a sadbovom materiále Prunus domestica sa budú realizovať v období od roku 2003 do roku 2007. Maximálne náklady na tieto skúšky a testy na rok 2003 budú stanovené v prílohe. Podrobnosti o skúškach a testoch sú stanovené v prílohe. Článok 2 Všetky členské štáty participujú na porovnávacích skúškach a testoch spoločenstva, pokiaľ je množiteľský a sadbový materiál Prunus domestica obvykle reprodukovaný a uvádzaný do obehu na ich území. Článok 3 V závislosti od rozpočtu, Komisia môže rozhodnúťo pokračovaní skúšoka testov stanovených v prílohe v období od roku 2004 do roku 2007. Maximálne náklady spojené s pokračovaním skúšok a testov na tomto základe nesmú presiahnuť sumu uvedenú v prílohe. Článok 4 Toto rozhodnutie je adresované členským štátom. V Bruseli 5. septembra 2002 Za Komisiu David Byrne člen Komisie [1] Ú. v. ES L 157, 10.6.1992, s. 10. [2] Ú. v. ES L 41, 13.2.2002, s. 44. -------------------------------------------------- PRÍLOHA Skúšky a testy na Prunus domestica [1], ktoré sa majú realizovať Rok | Zodpovedný orgán | Podmienky, ktoré sa hodnotia | Číslo vzorky | Náklady (EUR) | 2003 | NAKT Roelofarendsveen (NL) | Druhová príslušnosť a čistota (oblasť) Zdravotný stav rastliny (laboratórium) | 50 | 16 000 | 2004 | ten istý | rovnaké | rovnaké | 8 000 | 2005 | ten istý | rovnaké | rovnaké | 10 900 | 2006 | ten istý | rovnaké | rovnaké | 11 100 | 2007 | ten istý | rovnaké | rovnaké | 29 100 | Celkové náklady | 75 100 | --------------------------------------------------